คือมีก้อนแปลกๆอยู่ใต้ช่องคลอดอ่ะค่ะ ลองค้นหาดูแล้ว บางเว็บไซต์ก็บอกว่าเป็นติ่งเนื้อ รักษายังไงหรอคะ
 ก้อนที่ช่องคลอด อาจมีสาเหตุได้หลายอย่าง ได้แก่1.จากการยื่นของผิวหนัง ส่วนเกิน เป็นติ่งยื่นออกไป เป็นจากกรรมพันธุ์ จะไม่มีการอักเสบ ปวดบวมแดงร้อน ไม่มีเลือดออกไม่เจ็บ มักจะมีขนาดใหญ่เห็นชัด การรักษาไม่ต้องทำอะไร ปล่อยไว้ถ้าไม่มีอาการแทรกซ้อนอะไรเพิ่มเติม2.ก้อนจาก พวกหูดหงอนไก่ หูดข้าวสุก ซึ่งอาจมีอาการคัน ปวดแสบ เกิดจากเชื้อไวรัส ที่มาจากการมี พสพ3.เนื้องอกไม่ร้ายแรงของผิวหนัง เช่น ก้อนไขมัน หรือก้อนถุงไขมัน ต้องผ่าตัดเอาออก4.ก้อนจากฝี ต่อมบาร์โธลิน ซึ่งจะมีการอักเสบปวดบวม แดงร้อน มีไข้ มาก การรักษาต้องผ่าระบายหนองออก5.อาจเป็นมะเร็งอวัยวะเพศ ถ้าก้อนโตเร็ว ขนาดใหญ่ ปวดมาก มีกลิ่นเหม็น เลือดออกการจะให้คำแนะนำได้คงต้องมีการซักประวัติ ตรวจร่างกาย ดูลักษณะของก้อนมากกว่านี้ครับ ดังนั้นจึงควรไปพบแพทย์เพื่อตรวจรักษาและให้การวินิจฉัยที่ถูกต้องดีกว่าครับ